चीन के सरकारी मीडिया ने केंद्रीय मंत्रिमंडल स्टेट काउंसिल द्वारा किए गए निर्णय के हवाले से कहा कि भारत, दक्षिण कोरिया, बांग्लादेश, लाओस और श्रीलंका से आयात किए जाने वाले सोयाबीन पर शुल्क को मौजूदा तीन प्रतिशत से घटाकर शून्य प्रतिशत किया जाएगा। इन देशों से रसायन, कृषि उत्पादों, स्वास्थ्य आपूर्ति, कपड़ों, इस्पात एवं एल्युमीनियम उत्पादों इत्यादि पर भी शुल्क दर में कुछ कटौती का लाभ होगा।